Íslenskt mál og almenn málfræði - 01.01.1982 , Blaðsíða 283 Orð aforði 281 um að vindur sé hár á áttinni , ef hann er að ganga norðurí úr austri og er það hliðstætt færeyska orðasambandinu hann er h 0 gur í œttini . I Norður-Múlasýslu er vindur hár á þegar vindur er næst komp - ásnorðri . Þrátt fyrir ítrekaðar fyrirspurnir hefur ekkert komið fram um and - stæðuna hann er lágt á eða no. lágátt um sunnanátt og í seðlasöfnun OH var ekkert um þetta að finna . Það má því telja nokkurn veginn víst að hvorki orðasambandið hann er lágt á né no. lágátt séu notuð í daglegu tali eins og í færeysku hann er lágur í œttini . Ef dæma má af bókmálssafni OH er no. háátt og hann er hátt á ekki miklu eldra en frá fyrri hluta 19. aldar . Mér hefur ekki tekist að finna beinar hlið - stæður í öðrum norðurlandamálum . G.K. Sámur Eitt sinn spurðist ég fyrir um orðið sámur í merkingunni ' stór bolli , stórt ílát' . Það virðist þekkt um allt Suðurland og allt norður á Strand - ir . A Suðurlandi er einnig þekkt merkingin ' gráðugur , þurftarfrekur maður' . Eg ætla ekki að gera þetta orð að umtalsefni hér heldur önnur sem bárust okkur í sambandi við þá umræðu . Það eru lo. sámaður , so . að sáma og hundsnafnið Sámur . Upphaflega fengum við heimild um lo. sámaður úr bréfi frá Sauðárkróki og gat heimildarmaður þess einnig að Sámur sé nafn á hvítgráum hundi . I orðabók Sigfúsar Blöndals er getið um so . að sáma og hún sögð merkja „ tilsmudse " ( bls. 669 ) . Einnig hefur Blöndal lo. sámur ' svartleitur ' og hundsnafnið Sámur ,, især brugt som Navn for sorte Hunde " ( bls. 676 ) . Þar sem fá dæmi voru um þessi orð í seðlasöfnum OH leitaði ég eftir frekari vitneskju . Ekki stóð á svörum en flest voru þau af Vestur - og Norðurlandi . Aðeins eina heimild fengum við um so . að sáma notaða sem áhrifssögn , þ. e. sáma eitthvað , og var hún úr Eyjafirði . Mun algengari er so . að sámast og nær eingöngu notuð um þvott , sem tekið hefur lit af öðrum þvotti , þ. e. þvotturinn hefur sámast eða litur hefur sámast í fötin . Skiptir þá engu um hvaða lit er að ræða . Ur Keflavík barst dæmi um að sámast út s . s . ' atast út , drefjast út' . Svipaða sögu er að segja um lo. sámaður . Það er einnig að mestu notað um þvott , sem litur hefur komist í , þ. e. þvotturinn er sámaður . En einnig er það notað um eitthvað sem hefur daufan lit eins og áður er sagt , eða er óhreint . T. d. er talað um sámaða krakka . í yfirfærðri